เสาะหาร้านที่ไม่เคยกินไปเรื่อยๆ ครับ ร้านนี้ก็ได้ยินชื่อเสียงมาบ้างพอสมควรในแง่ของความอร่อยของเค้กคุณภาพ วันนี้โอกาสดีเดินผ่านแล้วนึกอยากลองดูว่าจะอร่อยสมคำร่ำลือหรือไม่เลยเป็นที่มาของการมาเติมน้ำตาลในเลือดซักหน่อยกับร้าน Secret Recipe Mega Bangna ตั้งอยู่บนชั้น 2 โซนอิเกียครับ

- Secret Recipe ร้านของหวานเน้นน้ำหนักไปที่ "เค้ก" หลักๆ ซึ่งจะมีอยู่สองประเภทถ้าเป็นร้านหลักก็จะมีทั้ง เค้กและอาหาร ให้บริบริการ แต่สาขานี้เป็นร้านขนาดกลางๆ แบบเปิดโล่งเลยทำให้เพียงจำหน่ายได้แค่เค้กเท่านั้น ดังนั้นใครที่จะมาทานทั้งอาหารและเค้กสำหรับแบรนด์นี้ สาขานี้ไม่มีอาหารจำหน่ายนะคร้าบบบ แต่ของหวานยังจัดเต็มเหมือนเดิมครับ

- บรรยากาศของ Secret Recipe Mega Bangna ก็เป็นบรรยากาศของทางห้างเขาหละครับ ที่นั่งมีอยู่สี่ห้าโต๊ะ รับลูกค้าได้ไม่เยอะครับ เรียกว่ามานั่งพักชิลกินเค้กซักชิ้นกาแฟซักแก้วแล้วเดินต่อดีกว่าครับ

- การบริการของ Secret Recipe Mega Bangna ดีมากเลยครับ พนักงานเรียบร้อยตั้งใจทำงาน บริการรวดเร็ว ไม่มีที่ติครับ เก็บของที่ลูกค้าท่านอื่นทานเสร็จไปอย่างรวดเร็วดีมาก รักษาความสะอาดให้ร้านน่านั่งดีครับ

- คุณภาพของเบเกอรี่และราคาของ Secret Recipe Mega Bangna เรียกว่าโหดเอาเรื่องครับเค้กชิ้นนึงราคา 130-150 Up ผมว่ามันแพงเกินไปครับ เรียกว่าเห็นราคาแล้วก็ขอเป็นชิมเอาเป็น "วิทยาทาน" ละกันเล่าสู่กันฟังว่าเจออะไรมาบ้างตามนี้ครับ

  ++ Fruity Special. ++ (ราคา 145 บาท)  มาเป็นชิ้นเหมือนจะใหญ่เข้าใจเสิร์ฟครับวางมาแนวนอนให้ดูอาหารชิ้นใหญ่แต่พอจับตั้งขึ้นนี่เอียงแทบล้มครับ เป็นเค้กรวมผลไม้อร่อยที่ตัวผลไม้ครับตัวแป้งเค้กออกร่วนไปหน่อยไม่อร่อยครัย ราคานี้ควรจะเนื้อเนียนกว่านี้ ผมชอบอย่างนึงของชิ้นนี้คือ "มันไม่หวานมาก" ครับ พอกินได้แอบเสียดายเงินเล็กน้อย

  ++ Brownie Rum Raisin. ++ (ราคา 159 บาท) ปกติจะเป็นบราวนี่อย่างเดียวแต่เราสามารถเลือกเพิ่มไอศกรีมเข้าไปได้และวิปครีมตกแต่งจาน ซึ่งบราวนี่อร่อยมากเลยครับ ด้านบนนี่เรียกว่าเป็น "ดาร์กช็อกโกแลตที่มีความเข้มข้นขมอมหวานนิดๆ เอง" เนื้อเนียนแแน่นอร่อยมากครับชิ้นนี้ ผมเลือกไอศกรีมรส "รัมเรซิน" ซึ่งถูกใจผมมากๆ เลยครับจานนี้ ราคานี้ถือว่าไม่แพงและรับได้ครับ

ดังจะเห็นได้ว่ารสชาติของร้านนี้เท่าที่ชิมสองเมนู "มันไม่หวานเลี่ยนนะ เรียกว่ากำลังดีเลยครับ ถ้าหวานไปแสบคอครับ" ให้คะแนนของแง่ราคาไปที่ค่อนไปทางสูงนิดนึงครับสำหรับตัวเค้กครับ เมื่อเทียบกับปริมาณครับ

- มุมมอง Metto ก้ถือว่าเป็นอีกร้านที่ถ้ารักการกินขนมหวานอย่างเค้ก ก็ๆ กินได้หนะครับ ไม่เสียหายอะไรถ้ากำลังทรัพย์เราไม่เดือดร้อนใคร เพราะรสชาติก้อย่างที่บอกครับ หวานกำลังดีความอร่อยค่อนข้างลงตัว เป็นร้านที่แวะมานั่งพักเติมพลังงานแล้วเดินต่อได้สบายสำหรับการเดิน "เมกะบางนา" ที่กว้างขวางเหลือเกินครับ

วันนี้สวัสดีครับ (13 February 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserverd.